ઘરમાં અણધાર્યા મહેમાનો આવી ચડે ત્યારે તેમની મહેમાનગતિ કઇ રીતે કરવી એ ગૃહિણી માટે મૂંઝવણનો વિષય બની જાય છે. એવા સમયે મેંદાની સેવનું પેકેટ હાથવગું હોય તો તે ઝટપટ રસોઇ બનાવી શકાય છે. સૌથી સરળ અને સસ્તી ફૂડ આઇટમ છે. વારે-તહેવારે મેંદાની સેવને બાફીને, ગોળ અથવા ખાંડ નાખીને વાનગી બનાવાય છે. સેવને ઘીમાં શેકીને તેમાં ખાંડ કે ગોળનું પાણી ઊમેરીને ચડાવવામાં આવે છે. ઘીમાં શેકીને દૂધમાં ખાંડ નાખીને વાનગી બનાવાય છે. આમ મેંદાની સેવનો જુદી જુદી રીતે ઉપયોગ કરીને વિવિધ વાનગીઓ બનાવાય છે. તેથી તેનો વપરાશ વધારે પ્રમાણમાં થાય છે. આનું ઉત્પાદન કરીને પ્રોવિઝન સ્ટોર્સ, સહકારી સ્ટોર, કંદોઇની દુકાનોનો સંપર્ક કરીને વેચાણ કરી શકાય છે.